Protase Rugambwa

Protase Rugambwa (alizaliwa Bunena, mkoa wa Kagera, 31 Mei 1960) ni askofu mkuu wa jimbo kuu la Tabora nchini Tanzania aliyeteuliwa kuwa kardinali wa tatu wa Kanisa Katoliki kutoka nchi hiyo.

Maisha
Baada ya masomo yake, alipewa upadrisho na Papa Yohane Paulo II huko Dar es Salaam tarehe 2 Septemba 1990.  

Miaka 1994-1998 alisomea Roma hadi kupata PhD katika teolojia ya uchungaji.

Baada ya kurudi Tanzania, mwaka 2002 aliitwa Roma kufanya kazi katika ofisi ya Idara ya Uinjilishaji wa Mataifa hadi mwaka 2008, ambapo tarehe 18 Januari Papa Benedikto XVI alimteua kuwa askofu wa jimbo la Kigoma ambalo aliliongoza hadi mwaka 2012 alipoitwa tena Roma kuwa Katibu Msaidiki, halafu Katibu wa idara hiyohiyo ya Papa.

Mnamo Aprili 2023 aliteuliwa na Papa Fransisko kuwa askofu mwandamizi wa Jimbo Kuu la Tabora.

Tarehe 30 Septemba 2023 Papa huyohuyo alimteua kuwa kardinali na tarehe 10 Novemba 2023 akamrithi Paul R. Ruzoka kama askofu mkuu wa Tabora.

Viungo vya nje
 ′Archbishop Protase Rugambwa′ in Catholic-hierarchy.org

Jamii:Maaskofu Wakatoliki wa Tanzania
Jamii:Makardinali
Jamii:Kanisa Katoliki Tanzania